ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Οκτωβρίου 1992 που εξουσιοδοτεί την Ομοσπονδιακή Δημοκρατία της Γερμανίας να επιτρέψει προσωρινά την εμπορία σπόρων πικρών λευκών λούπινων, που δεν ικανοποιούν τις απαιτήσεις της οδηγίας 66/401/ΕΟΚ του Συμβουλίου (92/502/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 92/19/ΕΟΚ της Επιτροπής (2), και ιδίως το άρθρο 17,

την οδηγία 86/109/ΕΟΚ της Επιτροπής της 27ης Φεβρουαρίου 1986 για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών, στους σπόρους προς σπορά που έχουν πιστοποιηθεί επίσημα ως "βασικοί σπόροι" ή "πιστοποιημένοι σπόροι" (3), όπως τροποποιήθηκε τελευταία από την οδηγία 91/376/ΕΟΚ (4), και ιδίως το άρθρο 2α,

την αίτηση που υπέβαλε η Ομοσπονδιακή Δημοκρατία της Γερμανίας,

Εκτιμώντας:

ότι στη Γερμανία η παραγωγή σπόρων πικρών λευκών λούπινων, οι οποίοι πληρούν τις απαιτήσεις της οδηγίας 66/401/ΕΟΚ υπήρξε ανεπαρκής το 1991 προκειμένου να ικανοποιήσει τη ζήτηση αυτής της χώρας-

ότι δεν είναι δυνατό να ικανοποιηθεί πλήρως η ζήτηση αυτή με σπόρους του είδους αυτού από άλλα κράτη μέλη ή τρίτες χώρες που να πληρούν όλες τις απαιτήσεις που καθορίζει η οδηγία 66/401/ΕΟΚ-

ότι πρέπει, συνεπώς, να δοθεί η άδεια στην Ομοσπονδιακή Δημοκρατία της Γερμανίας να επιτρέψει για περίοδο που λήγει στις 31 Οκτωβρίου 1992 την εμπορία σπόρων του προαναφερθέντος είδους που δεν ικανοποιούν τις απαιτήσεις που ορίζονται στην εν λόγω οδηγία-

ότι, επιπλέον, πρέπει να δοθεί η άδεια σε άλλα κράτη μέλη, που είναι σε θέση να προμηθεύσουν την Ομοσπονδιακή Δημοκρατία της Γερμανίας με σπόρους αυτού του είδους οι οποίοι δεν ικανοποιούν τις απαιτήσεις της εν λόγω οδηγίας, να επιτρέψουν την εμπορία των σπόρων αυτού του είδους, με την προϋπόθεση ότι οι σπόροι αυτοί προορίζονται για την Ομοσπονδιακή Δημοκρατία της Γερμανίας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Δίδεται η άδεια στην Ομοσπονδιακή Δημοκρατία της Γερμανίας να επιτρέψει για περίοδο που λήγει στις 31 Οκτωβρίου 1992, την εμπορία στην επικράτειά της μέγιστης ποσότητας 400 τόνων εμπορικών σπόρων προς σπορά πικρών λευκών λούπινων (Lupinus albus L.).

Η επίσημη ετικέτα πρέπει να αναφέρει: "Προορίζονται αποκλειστικά για τη Γερμανία".

Άρθρο 2

Δίδεται η άδεια στα λοιπά κράτη μέλη να επιτρέψουν σύμφωνα με τους όρους που ορίζονται στο άρθρο 1, την εμπορία στην επικράτειά τους συνολικής ποσότητας 400 τόνων εμπορικών σπόρων προς σπορά πικρών λευκών λούπινων (Lupinus albus L.), με την προϋπόθεση ότι προορίζονται αποκλειστικά για την Ομοσπονδιακή Δημοκρατία της Γερμανίας.

Η επίσημη ετικέτα πρέπει να αναφέρει: "Προορίζονται αποκλειστικά για τη Γερμανία".

Άρθρο 3

Τα κράτη μέλη κοινοποιούν στην Επιτροπή, πριν τις 31 Δεκεμβρίου 1992, τις ποσότητες σπόρων προς σπορά που τέθηκαν σε εμπορία στην επικράτειά τους, σύμφωνα με την παρούσα απόφαση.

Η Επιτροπή ενημερώνει σχετικά τα κράτη μέλη.

Άρθρο 4

Η παρούσα απόφαση απευθύνεται στα κράτη μέλη. Βρυξέλλες, 16 Οκτωβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. 125 της 11. 7. 1966, σ. 2298/66. (2) ΕΕ αριθ. L 104 της 22. 4. 1992, σ. 61. (3) ΕΕ αριθ. L 93 της 8. 4. 1986, σ. 21. (4) ΕΕ αριθ. L 203 της 26. 7. 1991, σ. 108.